open-index/open-wikipedia-markdown huggingface dataset:
Ποδοσφαιρική Ομοσπονδία Σκάνια

Η **Ποδοσφαιρική Ομοσπονδία Σκάνια** (σουηδικά: *Skånes Fotbollförbund*, Skånes FF) είναι ο οργανισμός που διατηρεί την εποπτεία του αθλήματος του ποδοσφαίρου στην Κομητεία της Σκάνια και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 23 Μαρτίου του 1919 και σήμερα έχει 376 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Μάλμε και ο πρόεδρός της είναι ο Κένετ Τάλινγκερ.

## Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών:

## Eξωτερικοί σύνδεσμοι
* 

Σκάνια
Κώστας Καντζιλιέρης

Ο **Κώστας Καντζιλιέρης**  (Τσερνίτσα (Αρτεμισία) Μεσσηνίας, 7 Φεβρουαρίου 1945) είναι Έλληνας ερμηνευτής και ερευνητής δημοτικών τραγουδιών.

Συνεργάτης με τον Αλέξανδρο Αρκαδόπουλο .

Θεωρείται ως μια από τις μεγαλύτερες φωνές της ελληνικής δημοτικής μουσικής και ως μια από τις μεγαλύτερες φωνές της Ελλάδας.

## Ιστορικό
Γεννήθηκε το 1945 στην Αρτεμισία Καλαμάτας (Τσερνίτσα) της περιοχής Αλαγονίας του νομού Μεσσηνίας. Η σχέση του με το δημοτικό τραγούδι άρχισε σε πολύ μικρή ηλικία. Μεγάλωσε στην Καλαμάτα, όπου είχε τις πρώτες του συστηματικές μουσικές εμπειρίες, συμμετέχοντας στη χορωδία «Ορφέας».

Στο οικογενειακό του περιβάλλον υπήρχαν αρκετοί καλλίφωνοι και γλεντζέδες. Τα καλοκαίρια στα γλέντια ακολουθούσε τον πατέρα του, ο οποίος έστηνε υπαίθριο μαγαζί στα πανηγύρια του Ταΰγετου και στα περίχωρα της Καλαμάτας. Εκεί άκουγε ζωντανά τους μουσικούς της περιοχής, αλλά και όσους έρχονταν από όλη την Μεσσηνία, την Λακωνία και την Αρκαδία.

Ήρθε στην Αθήνα το 1963. Παρακολούθησε για πέντε χρόνια μαθήματα Βυζαντινής μουσικής και Δημοτικού τραγουδιού στο "Σύλλογο προς διάδοση της Εθνικής Μουσικής" (ΚΕΠΕΜ) του Σίμωνα Καρά, του οποίου υπήρξε μέλος της χορωδίας και συνεχίζει τη συνεργασία του μέχρι σήμερα, ενώ συνεργάζεται  με φορείς και σωματεία στην Πετρούπολη για την ανάδειξη της ελληνικής μουσικής παράδοσης.

## Υποδοχή
Το φαινόμενο και η φωνή του αξίζει μεγάλη προσοχή, η μεγάλη έκταση της, η δύναμή της, το ρωμαλέο μεταλλό της, ο ανδρισμός της, η αβίαστη πλαστικότητα της και η ένρινη βυζαντινή χρειά της την καθιστούν μοναδική έως ανεπανάληπτη.

## Δραστηριότητα
Ασχολείται με την έρευνα, την καταγραφή και την ερμηνεία δημοτικών τραγουδιών του Μοριά. 
* Έχει κυκλοφορήσει δύο ψηφιακούς δίσκους: 
** το "ΕΊΧΑ ΕΝΑ ΠΕΡΙΒΟΛΑΚΙ" με το Λύκειο Ελληνίδων Καλαμάτας και 
** το "Τ'ΑΗΔΟΝΙ Τ'ΑΗΔΟΝΑΚΙ" με τον Καθρέφτη. 
* Συνεργάστηκε με το Κρατικό Ραδιόφωνο και έλαβε μέρος σε εκπομπές της κρατικής αλλά και της ιδιωτικής τηλεόρασης. 
* Συμμετείχε σε πολλές συναυλίες και εκδηλώσεις ανά την Ελλάδα (Μικρό Θέατρο Επιδαύρου, Μέγαρο Μουσικής, Θέατρο Πέτρας, Δημοτικό Θέατρο Πάτρας  κ.ά.).

## Δισκογραφία

### Albums
* Είχα ένα περιβολάκι (1999) 
* Τ΄ αηδόνι τ΄ αηδονάκι Δημοτικά τραγούδια του Μοριά (2009)

## Παραπομπές


Κατηγορία:Έλληνες τραγουδιστές
Κωνσταντίνος Τσουκαλάς (νομικός)

Ο **Κωνσταντίνος Τσουκαλάς** (1878 - 1947) ήταν Έλληνας πολιτικός και νομομαθής που διετέλεσε καθηγητής ποινικού δικαίου στη Νομική Σχολή του Πανεπιστημίου Αθηνών.

## Βιογραφικά στοιχεία

Γεννήθηκε στο Μεσολόγγι και σπούδασε νομικά στο Πανεπιστήμιο Αθηνών, του οποίου αναγορεύθηκε διδάκτωρ. Μετά την αποφοίτησή του εντάχθηκε στον δικαστικό κλάδο, από τον οποίο αποχώρησε το 1911, οπότε και ιδιώτευσε ως δικηγόρος. 

Υπήρξε από τους γνωστότερους ποινικολόγους της εποχής και συμμετείχε σε σημαντικές υποθέσεις που απασχόλησαν την κοινή γνώμη. Υπήρξε συνήγορος υπεράσπισης της Σοφίας ΑΘανασοπούλου στη δίκη για τη δολοφονία του συζύγου της, Δημήτριου Αθανασόπουλου, των Δημητρίου Γούναρη, Νικολάου Στράτου και Γεωργίου Χατζανέστη στην Δίκη των Έξι, του πρωθυπουργού Ιωάννη Ράλλη στη δίκη των δοσιλόγων κ.α.

Παράλληλα ακολούθησε ακαδημαϊκή σταδιοδρομία εκλεγόμενος, το 1935, τακτικός καθηγητής του ποινικού δικαίου και της ποινικής δικονομίας στη Νομική Σχολή του Πανεπιστημίου Αθηνών, θέση στην οποία παρέμεινε μέχρι και το 1947.  Την περίοδο 1944 - 1945 διετέλεσε κοσμήτορας της Νομικής Σχολής Αθηνών.

Στις εκλογές του 1932 εξελέγη με την υποστήριξη του Λαϊκού Κόμματος εξελέγη βουλευτής Αθηνών επανεκλεγόμενος και σε αυτές του 1933. Την περίοδο 1920 - 1921 διετέλεσε γενικός γραμματέας και αναπληρωτής του γενικού διοικητού Θράκης.

Είχε συγγράψει έργα περί του ποινικού δικαίου ενώ διατηρούσε τακτική αρθρογραφία σε επιστημονικά περιοδικά της εποχής.

Απεβίωσε το 1947. Γιος του ήταν ο Άγγελος Τσουκαλάς και εγγονός του ο Κωνσταντίνος Α. Τσουκαλάς.

## Παραπομπές


Κατηγορία:Καθηγητές νομικής Αθηνών
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Αθηνών
Ρουμανικό Κοιμητήριο του Σουλτσμάτ

Το **Ρουμανικό Κοιμητήριο του Σουλτσμάτ** (γαλλικά: *Cimetière roumain de Soultzmatt*) είναι ιστορικό μνημείο στο Σουλτσμάτ, στο νομό του Άνω Ρήνου, στη Γαλλία.

## Τοποθεσία

## Ιστορία
Το κοιμητήριο και το μνημείο του κατηγοριοποιήθηκαν ως ιστορικά μνημεία το 2017. Ως αποτέλεσμα της εποχής ανέγερσής του, έχει λάβει, επίσης, την Ένδειξη «Κληρονομιά του 20ού αιώνα».

## Αρχιτεκτονική

## Δείτε επίσης
* Κατάλογος ιστορικών μνημείων του Άνω Ρήνου

## Παραπομπές


## Εξωτερικοί σύνδεσμοι
* 

Κατηγορία:Ιστορικά μνημεία στον Άνω Ρήνο
Κατηγορία:Ιστορικά μνημεία κατηγοριοποιημένα το 2017
Σουλτσματ
Σουλτσματ
Βασίλειος Δούκας Καματηρός

Ο **Βασίλειος Δούκας Καματηρός** ήταν Βυζαντινός αριστοκράτης και ανώτερος αξιωματούχος.

Ο Βασίλειος ήταν υιός του αξιωματούχου και θεολόγου Ανδρόνικου Δούκα Καματηρού, και αδερφός της Αυτοκράτειρας Ευφροσύνης Δούκαινας Καματηράς, συζύγου του Αλέξιου Γ΄ Άγγελου (βασίλευσε μεταξύ 1195-1203). Ήταν συγγενής της αυτοκρατορικής οικογένειας—η γιαγιά του, Ειρήνη Δούκαινα, ήταν, πιθανώς, κόρη του πρωτοστράτορα Μιχαήλ Δούκα, γαμπρού του Αλέξιου Α΄ Κομνηνού (β. 1081-1118)—και κατείχε τον υψηλό τίτλο του σεβαστού, ενώ, το 1166, κατείχε το αξίωμα του πρωτονοτάριου. Το 1182, κατείχε το αξίωμα του λογοθέτη του δρόμου, από το οποίο απολύθηκε, ενώ τυφλώθηκε (όπως φαίνεται, μόνο στο ένα μάτι) και εξορίσθηκε στη Ρωσία, όταν ο Ανδρόνικος Α΄ Κομνηνός (β. 1182-1185) ανήλθε στην εξουσία.

Κατά την διάρκεια της περιόδου βασιλείας του Ισαάκιου Β΄ Άγγελου (1185-1195) επέστρεψε στην Κωνσταντινούπολη, όπου και ανέλαβε εκ νέου το αξίωμα του λογοθέτη του δρόμου, ενώ παρέμεινε ενεργό μέλος της αυτοκρατορικής αυλής και κατά την διάρκεια της βασιλείας του γαμπρού του, Αλέξιου Γ΄. Μετά την Δ΄ Σταυροφορία, ο ίδιος διέφυγε στην Αυτοκρατορία της Νίκαιας, η οποία είχε ιδρυθεί από τον ανιψιό του, Θεόδωρο Α΄ Λάσκαρη. Το 1209/10 ο Λάσκαρης έστειλε τον Καματηρό σε πρεσβεία προς τον βασιλέα της Αρμενικής Κιλικίας, Λέοντα Α΄.

## Παραπομπές

## Πηγές
* 
* 

Κατηγορία:Βυζαντινοί του 12ου αιώνα
Κατηγορία:Βυζαντινοί του 13ου αιώνα
Κατηγορία:Λογοθέτες του δρόμου
Βασιλειος
Κατηγορία:Πρόσωπα της Αυτοκρατορίας της Νίκαιας
Κατηγορία:Σεβαστοί
Τζον Τουρτούρο

Ο **Τζον Μάικλ Τουρτούρο** (αγγλικά: *John Michael Turturro*, γενν. 28 Φεβρουαρίου 1957) είναι Ιταλοαμερικάνος ηθοποιός, συγγραφέας και σκηνοθέτης, γνωστός για τους ρόλους του στις ταινίες *Κάνε το σωστό* (1989), *[[Το πέρασμα του Μίλερ]]* (1990), *[[Μπάρτον Φινκ|Barton Fink]]* (1991), *Quiz Show* (1994), *[[Ο Μεγάλος Λεμπόφσκι|Ο μεγάλος Λεμπόφσκι]]* (1998), *Ω αδελφέ, πού είσαι; * (2000) και τέσσερις συμμετοχές στη σειρά ταινιών Transformers, πιο πρόσφατα στο έργο ''Ο τελευταίος ιππότης'' (2017). Έχει εμφανιστεί σε πάνω από εξήντα ταινίες και έχει συνεργαστεί συχνά με τούς αδερφούς Κοέν, τον Άνταμ Σάντλερ και τον Σπάικ Λι.

Έχει κερδίσει Βραβείο Emmy και έχει προταθεί για τέσσερα Screen Actors Guild Awards και δύο Χρυσές σφαίρες.

## Φιλμογραφία

## Παραπομπές

## Εξωτερικοί σύνδεσμοι
*

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί τηλεόρασης
Κατηγορία:Ιταλοαμερικανοί
Δημοτικοί κήποι της Λευκωσίας

Οι **δημοτικοί κήποι της Λευκωσίας** είναι ο μεγαλύτερος δημοτικός κήπος που βρίσκεται στην Λευκωσία της Κύπρου. Βρίσκεται στο κέντρο της πόλης.

## Γκαλερί

File:Nicosia historical Municipal gardens in Republic of Cyprus.jpg|
File:Palm trees in the historical Municipal gardens of Nicosia in Republic of Cyprus.jpg|
File:Fountain in Nicosia historical Municipal gardens in Republic of Cyprus.jpg|
File:Palm trees and lake in Nicosia historical Municipal gardens in Republic of Cyprus.jpg|



## Δείτε επίσης

* Δάσος Άλσος
* Λευκωσία
* Κύπρος

## Εξωτερικοί σύνδεσμοι

* Επίσημη ιστοσελίδα των δημοτικών κήπων της Λευκωσίας

Κατηγορία:Λευκωσία
Δάσος Άλσος

μικρογραφία|Το δάσος Άλσος
Το **Δάσος Άλσος **(επίσημα **Παιδαγωγικό Ινστιτούτο Άλσος**) είναι ένα από τα δημοτικά πάρκα της Λευκωσίας. Το πάρκο αποτελεί μια σχεδόν παρθένα έκταση γης που φθάνει από την Παλλουριώτισσα έως την Αγλαντζιά. Η περιοχή του δάσους οριοθετείται στα βορειοδυτικά στην είσοδο του Πανεπιστημίου Κύπρου, και έχει θέα στο Ευρωπαϊκό Προεδρικό κτίριο της Κύπρου και το δημόσιο σχολείο της Αγλαντζιάς, που βρίσκεται στα νοτιοανατολικά της. Το πάρκο είναι ένας από τους μεγαλύτερους οικονομικούς παράδεισους της Λευκωσίας. Φιλοξενεί μια μεγάλη παιδική χαρά, καφετέρια, μονοπάτια μέσα στο δάσος για τους πεζούς, και γήπεδα ποδοσφαίρου και μπάσκετ.

## Ιστορία
Το πάρκο αναπτύχθηκε σε μεγάλο βαθμό κατά τη διάρκεια των αρχών του 20ου αιώνα. Το μεγαλύτερο μέρος της γης προηγουμένως ήταν ένας μεγάλος υγρότοπος με ρηχά ύδατα. Είχε ένα μεγάλο αριθμό αιωρών, ή ξηρών προεξοχών, που καλυπτόταν από υδρόβια βλάστηση. Αποτελούσε μεγάλο πρόβλημα κατά τους Καλοκαιρινούς μήνες όπου η περιοχή γέμιζε κουνούπια. Στο πλαίσιο προσπάθειας από την Βρετανική αποικιακή κυβέρνηση το 1894 κατά την διοίκηση του νησιού από αυτούς, φυτεύθηκαν διάφορα δέντρα ευκαλύπτου που εισήχθησαν από την Αυστραλία προκειμένου να απορροφήσει το νερό.

## Δείτε επίσης

*Δημοτικοί κήποι της Λευκωσίας
* Λευκωσία
* Κύπρος

Κατηγορία:Λευκωσία
Νότια Γερμανική Ποδοσφαιρική Ένωση

Η **Νότια Γερμανική Ποδοσφαιρική Ένωση** (γερμανικά: *Süddeutscher Fußball-Verband*, SFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Μόναχο. H SFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.

## Ιστορία
Ο οργανισμός συστάθηκε στις 17 Οκτωβρίου 1897 στην Καρλσρούη ως *Ένωση Ποδοσφαιρικών Σωματείων Νότιας Γερμανίας* (Verband Süddeutscher Fußball-Vereine) σε μια συνάντηση των οκτώ κορυφαίων ποδοσφαιρικών συλλόγων της Νότιας Γερμανίας, όπως οι Καρλσρούη ΦΦ, Φένιξ Καρλσρούης, Φιντελίτας Καρλσρούης, 1. ΦΚ Φόρτσχαϊμ, ΦΚ Χάιλμπρον, ΦφΡ Μάνχαϊμ, ΦΚ Χάναου 93 και Γκερμάνια 94 Φραγκφούρτης.

## Υπαγόμενες ενώσεις
Στην περιφερειακή ένωση υπάγονται οι εξής ενώσεις κρατιδίων:

* Ποδοσφαιρική Ένωση Έσσης
* Ποδοσφαιρική Ένωση Βάδης
* Ποδοσφαιρική Ένωση Νότιας Βάδης
* Ποδοσφαιρική Ένωση Βυρτεμβέργης
* Ποδοσφαιρική Ένωση Βαυαρίας

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στη Γερμανία
Τσιφτέ Χαμάμ

Το **Τσιφτέ Χαμάμ** () είναι πρώην χαμάμ των Σκοπίων, πρωτεύουσας της Βόρειας Μακεδονίας. Ευρίσκεται εντός του παλαιού παζαριού, πλησίον του καραβανσεράι Σουλί Αν. Ανεγέρθηκε στα μέσα του 15ου αιώνα από τον Ισά Μπέη, σημαντικό αξιωματούχο στον οποίον οφείλεται η ανέγερση και άλλων σημαντικών μνημείων των Σκοπίων. 

Η ονομασία *Τσιφτέ* προέρχεται από την τουρκική λέξη *çift*, η οποία σημαίνει «διπλό». Το συγκεκριμένο χαμάμ, πράγματι, αποτελείται από δύο όμοια και χωρισμένα κτιριακά συμπλέγματα, εκ των οποίων το ένα προοριζόταν για τους άνδρες, ενώ το άλλο για τις γυναίκες. Οι δύο μεγάλες αίθουσες επιστεγάζονται από δύο μεγάλους θόλους, ενώ οι υπόλοιπες αίθουσες είναι επιστεγασμένες από μικρότερου μεγέθους θόλους. Κάθε τμήμα του χαμάμ διέθετε μία είσοδο, μία θερμή αίθουσα και μία αίθουσα λουτρών. Ορισμένα διακοσμητικά στοιχεία έχουν διατηρηθεί, όπως ανάγλυφες αναπαραστάσεις άνθεων. 

Το χαμάμ διέθετε, επίσης, έναν χώρο ο οποίος ευρισκόταν στα βορειοδυτικά και ο οποίος προοριζόταν αποκλειστικά για τον εβραϊκό πληθυσμό. Ο συγκεκριμένος χώρος χρησίμευε, μεταξύ άλλων, για τα τελετουργικά λουτρά. 
μικρογραφία|αριστερά|Πλευρική άποψη του Τσιφτέ Χαμάμ.

Το χαμάμ υπέστη ζημιές από δύο σεισμούς, το 1555 και το 1963, καθώς και από την μεγάλη πυρκαγιά των Σκοπίων το 1689. Ωστόσο, λόγω της στερεής κατασκευής του, παρέμεινε σε μεγάλο βαθμό ανέπαφο, μόνον με τις πισίνες να καταστρέφονται. Το χαμάμ έπαυσε την λειτουργία του το 1916. Στην συνέχεια, υπέστη ορισμένες τροποποιήσεις ώστε να χρησιμοποιηθεί ως αποθήκη, ενώ, σήμερα, λειτουργεί ως χώρος εκθέσεων της Εθνικής Πινακοθήκης της Βόρειας Μακεδονίας.

## Δείτε επίσης
* Παλαιό Παζάρι των Σκοπίων

## Παραπομπές


Κατηγορία:Οθωμανική αρχιτεκτονική στη Βόρεια Μακεδονία
Κατηγορία:Κτίρια και κατασκευές στα Σκόπια
Άουγκουστ φον Πάρσεβαλ

Ο **Άουγκουστ φον Πάρσεβαλ-Γκιουζέλης** (, 5 Φεβρουαρίου 1861, Φράνκενταλ – 22 Φεβρουαρίου 1942, Βερολίνο) ήταν Γερμανός σχεδιαστής αερόπλοιων.

Σε νεαρή ηλικία, ο φον Πάρσεβαλ παρακολούθησε μαθήματα της Βασιλικής Βαυαρικής Στρατιωτικής Σχολής στο Μόναχο από το 1873 έως το 1878 όταν συμμετείχε σε εξετάσεις για δοκίμους (*Fähnrichexamen*). Στη συνέχεια εισήλθε στο 3ο Βασιλικό Βαυαρικό Σύνταγμα Πεζικού *Πρίγκιπας Κάρολος της Βαυαρίας*. Ήταν αυτοδίδακτος, και ασχολήθηκε με θέματα αεροναυτικής. Στο οχυρό του Άουγκσμπουργκ ήρθε σε επαφή με τον Άουγκουστ Ρίντινγκερ και μεταγενέστερα γνώρισε τον συνεργάτη του, Ρούντολφ Χανς Μπαρτς φον Ζίγκσφελντ, με τον οποίο ανέπτυξε τα *Drachenballons*: αερόστατα τα οποία χρησιμοποιούνται από τον στρατό για παρατήρηση.

Το 1901 οι Πάρσεβαλ και Ζίγκσφελντ άρχισαν την κατασκευή ενός πηδαλιουχούμενου αερόπλοιου. Μετά τον θάνατο του Ζίγκσφελντ κατά τη διάρκεια προσγείωσης με μη προσδεδεμένο αερόστατο το 1902, το έργο διακόπηκε μέχρι το 1905.

Μέχρι το 1905, χάρη σε βελτιώσεις στον σχεδιασμό κινητήρων, ήταν πλέον διαθέσιμος ένας κατάλληλος κινητήρας. Τα μοντέλα του έλαβαν άδεια από τη βρετανική εταιρεία Vickers. Μέχρι το τέλος του Α΄ Παγκοσμίου Πολέμου, κατασκευάστηκαν 22 αερόπλοια τύπου Πάρσεβαλ (τόσο μη άκαμπτα όσο και ημιάκαμπτα). Στα τέλη της δεκαετίας του '20 και στις αρχές της δεκαετίας του '30, τέσσερα ακόμη ημιάκαμπτα αερόπλοια κατασκευάστηκαν με βάση την «αρχή Πάρσεβαλ-Νάατζ».

Οι πτήσεις των μοντέλων του Πάρσεβαλ όπως και του Ζέπελιν, συγκέντρωναν πλήθος κόσμου. 

## Παραπομπές


## Βιβλιογραφία
*Claus Priesner: *[https://www.deutsche-biographie.de/gnd116048239.html#ndbcontent Parseval, Franz August Ferdinand Max von]*. Στο: Neue Deutsche Biographie (NDB). Τόμ. 20, Duncker & Humblot, Berlin 2001, ISBN 3-428-00201-6, σελ. 75.

## Εξωτερικοί σύνδεσμοι
* 

Κατηγορία:Γερμανοί μηχανικοί
Ποδοσφαιρική Ομοσπονδία Γκότλαντ

Η **Ποδοσφαιρική Ομοσπονδία Γκότλαντ** (σουηδικά: *Gotlands Fotbollförbund*, Gotlands FF) είναι ο οργανισμός που διατηρεί την εποπτεία του αθλήματος του ποδοσφαίρου στο νησί Γκότλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 27 Φεβρουαρίου του 1921 και σήμερα έχει 32 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στo Βίσμπυ, στη νήσο Γκότλαντ και ο πρόεδρός της είναι ο Χανς Ρόσενγκρεν. 
thumb|left|Tα γραφεία της ομοσπονδίας στο Βίσμπυ.
Το Γκότλαντ είναι μέλος της Διεθνής Ομοσπονδίας Αγώνων Νήσων και η ομάδα ποδοσφαίρου του Γκότλαντ έχει πάρει μέρος στο Ποδόσφαιρο στους Αγώνες Νήσων.

## Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών:

## Eξωτερικοί σύνδεσμοι
* 

Γκότλαντ
Καπάν Αν

Το **Καπάν Αν** () είναι πρώην καραβανσεράι των Σκοπίων, πρωτεύουσας της Βόρειας Μακεδονίας. Ευρίσκεται εντός του παλαιού παζαριού. Αναφορά στο όνομά του γίνεται για πρώτη φορά το 1467, ενώ, επίσης, θεωρείται ως το παλαιότερο της πόλεως. 

Το καραβανσεράι ανεγέρθηκε κατά την διάρκεια του δεύτερου μισού του 15ου αιώνα από τον Οθωμανό αξιωματούχο Ισά Μπέη, ο οποίος προχώρησε, επίσης, στην ανέγερση αριθμού άλλων μνημείων των Σκοπίων. Η ονομασία *Καπάν* πιθανώς προέρχεται από την λέξη *kabban*, η οποία ορίζει είτε μία μεγάλη τραπεζαρία, είτε μία πλάστιγγα η οποία χρησίμευε στο ζύγισμα των ξένων εμπορευμάτων τα οποία προορίζονταν να πωληθούν εντός του καραβανσεράι. Πράγματι, το κτίριο χρησίμευε όχι μόνον ως πανδοχείο και αποθήκη, αλλά και ως χώρο εμπορείου.

Το καραβανσεράι διαθέτει εσωτερικό προαύλιο χώρο, ο οποίος ο οποίος είναι περιτριγυρισμένος από καταστήματα και καμάρες δύο επιπέδων. Αριθμεί 20 αίθουσες στο ισόγειο και 24 στον όροφο, όλες τους προσβάσιμες από το επίπεδο του προαυλίου χώρου. Όπως η πλειονότητα των παλαιών μνημείων των Σκοπίων, επίσης υπέστη τους σεισμούς του 1555 και του 1963, καθώς και την μεγάλη πυρκαγιά του 1689. Εξακολούθησε να λειτουργεί ως πανδοχείο έως τον Β΄ Παγκόσμιο Πόλεμο, ενώ, στην συνέχεια, οικογένειες συνέχισαν να κατοικούν στο επίπεδο του ορόφου έως το 1963, ενώ το ισόγειο χρησίμευε ως αποθήκες. Από τότε, ανακαινίστηκε και λειτουργεί, πλέον, ως χώρος ψυχαγωγικών εκδηλώσεων, ενώ διαθέτει, επίσης, καταστήματα βιοτεχνίας, εστιατόρια, κτλ.


Image:Kapan han.JPG|Άποψη του εσωτερικού προαυλίου χώρου.
Image:Kapan an.jpg|Άποψη του ισογείου.


## Δείτε επίσης
* Παλαιό Παζάρι των Σκοπίων

## Παραπομπές


Κατηγορία:Καραβανσεράι στα Βαλκάνια
Κατηγορία:Οθωμανική αρχιτεκτονική στη Βόρεια Μακεδονία
Κατηγορία:Κτίρια και κατασκευές στα Σκόπια
Κατηγορία:Καραβανσεράι στη Βόρεια Μακεδονία
Σουλί Αν

Το **Σουλί Αν** () είναι πρώην καραβανσεράι των Σκοπίων, πρωτεύουσας της Βόρειας Μακεδονίας. Ευρίσκεται εντός του παλαιού παζαριού. Αναφορά στο όνομά του γίνεται για πρώτη φορά το έτος 848 μετά την Εγίρα, δηλαδή το 1444 ή το 1445. Ορισμένες φορές αναφέρεται και ως *παλαιό καραβανσεράι*, ενώ η ονομασία του, *Σουλί* («υγρό» ή «μουσκεμένο»), πιθανώς προέρχεται από την Σέραβα, μικρό ποταμό ο οποίος κυλούσε, παλαιότερα, σε κοντινή απόσταση.

Το καραβανσεράι διαθέτει εσωτερικό προαύλιο χώρο, ο οποίος είναι περιτριγυρισμένος από καμάρες δύο επιπέδων. Οι 27 αίθουσες του ισογείου χρησίμευαν ως αποθήκες, ενώ οι 30 αίθουσες του ορόφου χρησίμευαν ως πανδοχείο για τους ταξιδευτές εμπόρους. Όπως η πλειονότητα των παλαιών μνημείων των Σκοπίων, επίσης υπέστη τους σεισμούς του 1555 και του 1963, καθώς και την μεγάλη πυρκαγιά του 1689, με συνέπεια, σήμερα, να μην έχει απομείνει σχεδόν τίποτε από την αρχική μορφή του. Ως αποτέλεσμα, είναι αδύνατο να προσδιοριστεί με ακρίβεια η διαρρύθμισή του, καθώς και η αρχική μορφή της στέγης του.

Το Σουλί Αν έπαυσε να λειτουργεί ως καραβανσεράι στα τέλη του 19ου αιώνα, όταν και μετατράπηκε, πλήρως, σε αποθήκη. Σήμερα, φιλοξενεί την Σχολή Καλών Τεχνών, καθώς και το Μουσείο του Παλαιού Παζαριού, παραρτήματος του Μουσείου της Πόλεως των Σκοπίων.

## Δείτε επίσης
* Παλαιό Παζάρι των Σκοπίων

## Παραπομπές


Κατηγορία:Οθωμανική αρχιτεκτονική στη Βόρεια Μακεδονία
Κατηγορία:Κτίρια και κατασκευές στα Σκόπια
Κατηγορία:Καραβανσεράι στα Βαλκάνια
Κατηγορία:Παζάρια
Κατηγορία:Καραβανσεράι στη Βόρεια Μακεδονία
Τόνι Χάρντινγκ

Ο **Τόνι Χάρντινγκ** (**Anthony John Harding**, 9 Ιανουαρίου 1942 – 12 Ιανουαρίου 2014) ήταν Βρετανός σχεδιαστής εικονογραφημένων εκδόσεων (κόμικς) που σχετίζονταν, κυρίως, με το ποδόσφαιρο. Συνεργάσθηκε με γνωστούς εκδοτικούς οίκους της Βρετανίας, δημιουργώντας μια πληθώρα χαρακτήρων, σε σειρές που κυκλοφόρησαν από παιδικά περιοδικά, ενώ αρκετές από αυτές αναδημοσιεύθηκαν σε πολλές ευρωπαϊκές χώρες, μεταξύ των οποίων και η Ελλάδα. Ο Χάρτινγκ υπήρξε, επίσης, ερασιτέχνης ποδοσφαιριστής.

## Βιογραφία και εργογραφία
Γεννημένος στο West Ham του Λονδίνου ο Χάρντινγκ έπιασε αρχικά δουλειά ως εκπαιδευόμενος στα Link Studios και το 1962 ξεκίνησε να εργάζεται σε μόνιμη βάση σαν καλλιτέχνης εικονογραφημένων ιστοριών για περιοδικά των εταιριών DC Thomson και IPC, ενώ παράλληλα φοιτούσε στην Σχολή Καλών Τεχνών Saint Martin’s, τα απογεύματα. Ταυτόχρονα έπαιζε ποδόσφαιρο για την ομάδα Gartan Sports FC του ανατολικού Λονδίνου. Όντας προικισμένος παίκτης, βοήθησε το σύλλογό του να κερδίσει αρκετές διακρίσεις από τα μέσα της δεκαετίας του ’60 έως τις αρχές των ‘70ς. Αργότερα αγωνίσθηκε στην ομάδα St Martin's FC, την περίοδο που γνώρισε τη μελλοντική του σύζυγο, Ann, την οποία νυμφεύθηκε το 1967.

Το 1972 εγκατέλειψε το Λονδίνο και μετακόμισε στη νήσο Γουάιτ, εξακολουθώντας να εργάζεται από το σπίτι. Παράλληλα συνέχισε το ποδόσφαιρο, αυτή τη φορά με το σύλλογο Rookley FC με τον οποίο ξεπέρασε τις 300 συμμετοχές, κερδίζοντας αρκετά τρόπαια. Μάλιστα, για τη μεγάλη του προσφορά εκεί ως αρχηγός, η ομάδα τον τίμησε με την ανάδειξή τους ως επίτιμου προέδρου της.
Εκτός των άλλων του δραστηριοτήτων, ο Χάρντινγκ ασχολήθηκε και με τα εκκλησιαστικά, καθώς διετέλεσε αντιπρόεδρος του τοπικού ιδρύματος Full Gospel Business Men’s Fellowship, αλλά και με τη μουσική, ως μέλος του συγκροτήματος Jesus. Τα επόμενα χρόνια, από την αρχή της δεκαετίας του ’90 και μετά, ο Χάρντινγκ ανέλαβε πρωτοβουλίες κοινωνικού και φιλανθρωπικού χαρακτήρα. Το 2003 τερμάτισε την ενασχόλησή του με τα κόμικς, αφού αντιμετώπιζε προβλήματα υγείας με την καρδιά του. Πέθανε αιφνίδια στην ηλικία των 72 ετών, ενώ επέστρεφε στο σπίτι του.

Από τις πιο γνωστές δουλειές του ήταν η σειρά Wonder Man για το περιοδικό Victor (1961-62). Γνωστό επίσης έργο του ήταν το Bouncing Briggs με πρωταγωνιστή έναν παλαιοπώλη που παράλληλα αγωνιζόταν ως τερματοφύλακας. Ο Χάρντινγκ φιλοτέχνησε επίσης αρκετές ιστορίες της σειράς Roy of the Rovers που δημοσιεύθηκαν σε ετήσιες εκδόσεις του περιοδικού Tiger, όπως και τη σειρά του Τομ Τάλι με τίτλο Look Out for Lefty για το περιοδικό Action, στην οποία διαδέχθηκε το στενό φίλο του Μπάρι Μίτσελ.

Άλλες δουλειές του ήταν οι εξής:

* "Bobby of the Blues", περιοδικό Scorcher (IPC) 1970 – 1971, Ετήσια 1973, 1975.
* "This Goalie's Got Guts", περιοδικό Scoop (D. C. Thomson) 1978–81, ετήσια 1980, 1981.
* "Roy's Action Replay", περιοδικό All Action Monthly (Fleetway) 1987.
* "The Goals of Jimmy Grant", περιοδικό The Victor (D. C. Thomson) 1988.

## Παραπομπές


Χαρντινγκ Τονι
Ερρίκος Μπωφόρ, 2ος κόμης του Σόμερσετ

Ο **Ερρίκος Μπωφόρ, 2ος κόμης του Σόμερσετ** (*Henry Beaufort, 2nd Earl of Somerset*, 26 Νοεμβρίου 1401 - 25 Νοεμβρίου 1418) από τον Οίκο των Μπωφόρ ήταν μεγαλύτερος γιος του Ιωάννη Μπωφόρ, 1ου κόμη του Σόμερσετ και της Μαργαρίτα Χόλλαντ, δούκισσας του Κλάρενς. 

## Βιογραφία
Ο πατέρας του ήταν μεγαλύτερος γιος του Ιωάννη της Γάνδης από την τελευταία σύζυγο του και πρώην ερωμένη του Αικατερίνη Σουίνφορντ. Ο Ερρίκος Μπωφόρ διαδέχθηκε τον πατέρα του στις 16 Μαρτίου 1410 και τέθηκε υπό την κηδεμονία της μητέρας του μέχρι 15 ετών. Σε ηλικία 17 ετών βρέθηκε στις διαταγές του θείου του Θωμά Μπωφόρ, δούκα του Έξετερ στον Εκατονταετή Πόλεμο, στην *πολιορκία της Ρουέν* βρήκε τον θάνατο μαζί με πολλούς άλλους ευγενείς αν και τα ακριβή αίτια του θανάτου του παραμένουν άγνωστα. Δεν παντρεύτηκε ποτέ, δεν απέκτησε παιδιά και τον διαδέχθηκε ο δεύτερος αδελφός του Ιωάννης Μπωφόρ, 1ος δούκας του Σόμερσετ.

## Πρόγονοι




## Παραπομπές


## Πηγές
*Harriss, G.L, Cardinal Beaufort: A Study of Lancastrian Ascendancy and Decline (Oxford: Clarendon, 1988)

Κατηγορία:Οίκος του Μπωφόρ
Νοτιοδυτική Περιφερειακή Ποδοσφαιρική Ένωση

Η **Νοτιοδυτική Περιφερειακή Ποδοσφαιρική Ένωση** (γερμανικά: *Fussball-Regional-Verband Südwest*, FRVS) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Έντενκομπεν. H FRVS αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.

## Ιστορία
Ο οργανισμός ιδρύθηκε στις 3 Αυγούστου 1950 ως *Ποδοσφαιρική Ένωση Ρηνανίας-Παλατινάτου* (Fußball-Verband Rheinland-Pfalz) όταν η Νοτιοδυτική Γερμανική Ποδοσφαιρική Ένωση αποχώρησε από τη Νότια Γερμανική Ποδοσφαιρική Ένωση κοινή συναινέσει, εξαιτίας μιας διχογνωμίας σχετικά με το αν θα έπρεπε το πρωτάθλημα της Όμπερλιγκα να διεξάγεται σε μία ή δύο περιφερειακές κατηγορίες. Στις 11 Ιουλίου 1956 μετονομάστηκε σε *Ποδοσφαιρική Ένωση Ρηνανίας-Παλατινάτου/Σάαρ* (Fußball-Verband Rheinland-Pfalz-Saar) και έπειτα στις 12 Ιουλίου 1958 πήρε την ονομασία *Νοτιοδυτική Περιφερειακή Ποδοσφαιρική Ένωση* (Fussball-Regional-Verband Südwest).

## Υπαγόμενες ενώσεις
Στην περιφερειακή ένωση υπάγονται οι εξής ενώσεις κρατιδίων:

* Ποδοσφαιρική Ένωση Ρηνανίας
* Ποδοσφαιρική Ένωση Σάαρλαντ
* Ποδοσφαιρική Ένωση Νοτιοδυτικής Γερμανίας

## Παραπομπές


## Eξωτερικοί σύνδεσμοι

* 

Κατηγορία:Ποδόσφαιρο στη Γερμανία
Τι έχουν να δουν τα μάτια μου

***Τι έχουν να δουν τα μάτια μου*** είναι ο τίτλος ελληνικής κωμικής ταινίας του 1984, σε σκηνοθεσία του Θόδωρου Μαραγκού, στην οποία πρωταγωνιστεί ο Κώστας Τσάκωνας. 

## Πλοκή

Τρεις φίλοι που μεγάλωσαν στην επαρχία και έχουν χρόνια να ιδωθούν ξαναβρίσκονται στην Αθήνα. Ο ένας είναι αγρότης και πετάει τα αγροτικά του προϊόντα στις χωματερές. Ο άλλος είναι εργάτης όπου λόγω ειδίκευσης η εργασία του δυνάμωσε το ένα χέρι ενώ το άλλο έμεινε ατροφικό. Κι ο τρίτος, ο μικροαστός, συνθλίβεται από τον ανταγωνισμό. Θέλουν να φτιάξουν μια άνετη ζωή και να αφήσουν πίσω τους τα δύσκολα χρόνια που πέρασαν, είτε στην ξενιτιά είτε δουλεύοντας σκληρά για το μεροκάματο. Η ιδέα τους για μια επιχείρηση αποτυγχάνει, αφού πέφτουν θύματα Άγγλων απατεώνων. Η προσπάθειά τους να προσεγγίσουν τον τέταρτο της παρέας, έναν δικηγόρο με πολιτικό αξίωμα σε αριστερή κυβέρνηση, θα τους απογοητεύσει, αφού ο παλιός τους φίλος έχει υιοθετήσει τις αρχές των δεξιών. Τελικά θα συνεχίσουν τη ζωή τους, με τα ίδια δεδομένα και τις ίδιες, ολοένα αυξανόμενες, δυσκολίες.

## Διανομή

* Κώστας Τσάκωνας - Μήτσος Κουφοβασίλης
* Βαγγέλης Καζάν - Λευτέρης Δημόπουλος**'
* [[Πέτρος Ζαρκάδης]] - Νικηφόρος Δημόπουλος**'
* Γιάννης Ευδαίμων - Παρασκευάς Κατσουλιέρης**
* Μπέτυ Κλωνιά - Ντίνα
* Βούλα Μέξη - Μαρία
* Στάθης Μαραγκός - παιδί

## Παραγωγή
Τα τραγούδια της ταινίας ερμηνεύει ο Γιώργος Νταλάρας σε μουσική Νίκου Τάτση και στίχους Κατερίνας Θεοδωρίδου: 

* "Μια ζωή με τους χαμένους"
* "Χωματερές"
* "Αγάπη την αγάπη σου" 

## Παραπομπές


## Εξωτερικοί σύνδεσμοι
* QU’EST-CE QUE NOS YEUX NE VERRONT PAS!

Κατηγορία:Ελληνικές ταινίες της δεκαετίας 1980
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ταινίες του 1984
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές δραματικές κωμικές ταινίες
Κατηγορία:Ταινίες σε σκηνοθεσία Θόδωρου Μαραγκού
Κατηγορία:Ταινίες σε σενάριο Θόδωρου Μαραγκού
Κατηγορία:Ελληνικές σατιρικές ταινίες
Ποδοσφαιρική Ομοσπονδία Σόντερμανλαντ

Η **Ποδοσφαιρική Ομοσπονδία Σόντερμανλαντ** (σουηδικά: *Södermanlands Fotbollförbund*, Södermanlands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Σόντερμανλαντ και σε ορισμένους δήμους στο νοτιότερο περιφερειακό τμήμα της Κομητείας της Στοκχόλμης και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε στις 25 Μαρτίου του 1917 και σήμερα έχει 139 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στην Έσκιλστουνα και ο πρόεδρός της είναι ο Λαρς Βέσμαν.

## Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών:

## Eξωτερικοί σύνδεσμοι
* 

Σόντερμανλαντ
Ναραγιάνα Παντίτα

Ο **Ναραγιάνα Παντίτα** (, σανσκριτικά: नारायण पण्डित) (1340–1400) ήταν μεγάλος Ινδός μαθηματικός. Ο Πλόφκερ γράφει ότι τα κείμενά του ήταν οι πιο σημαντικές μαθηματικές πραγματείας στα Σανσκριτικά μετά από αυτά του Μπασκάρα, εξαιρώντας τη σχολή της Κεράλα. Έγραψε το έργο Γκανίτα Καουμούντι (κυριολεκτικά "Σεληνόφως των μαθηματικών") το 1356 σχετικά με τις μαθηματικές λειτουργίες. Το έργο προέβλεψε πολλές εξελίξεις στη συνδυαστική. Σχετικά με τη ζωή του, είναι πιο γνωστό ότι:Ο Ναραγιάνα Παντίτ είχε γράψει δύο έργα, μια αριθμητική πραγματεία που ονομάζεται Γκανίτα Καουμούντι και μια αλγεβρική πραγματεία που ονομάζεται Μπιτζγκανίτα Βατάμσα. Ο Ναραγιάνα θεωρείται επίσης ο συγγραφέας ενός περίπλοκου σχολιασμού του Λιλαβάτι του Μπασκάρα Β΄ με τίτλο Καρμαπραντιπίκα (ή Κάρμα-Πραντάτι). Παρόλο που το Καρμαπραντιπίκα περιέχει λίγα πρωτότυπα έργα, περιέχει επτά διαφορετικές μεθόδους για τον τετραγωνισμό αριθμών, μια συνεισφορά που είναι εξ ολοκλήρου πρωτότυπη για τον συγγραφέα, καθώς και συνεισφορές στην άλγεβρα και τα μαγικά τετράγωνα.

Τα άλλα σημαντικά έργα του Ναραγιάνα περιέχουν μια ποικιλία μαθηματικών αναπτύξεων, συμπεριλαμβανομένου ενός κανόνα για τον υπολογισμό των κατά προσέγγιση αξιών των τετραγωνικών ριζών, οι έρευνες για την απροσδιόριστη εξίσωση δεύτερης τάξης *nq*2 + 1 = *p*2 (εξίσωση του Πελλ), λύσεις απροσδιόριστων εξισώσεων υψηλότερης τάξης, μαθηματικές λειτουργίες με το μηδέν, διάφοροι γεωμετρικοί κανόνες, μέθοδοι παραγοντοποίησης ακέραιων αριθμών και μια συζήτηση για μαγικά τετράγωνα και παρόμοια στοιχεία. Υπάρχουν επίσης αποδείξεις ότι ο Ναραγιάνα έκανε μικρές συνεισφορές στις ιδέες του διαφορικού λογισμού που βρέθηκαν στο έργο του Μπασκάρα Β΄. Ο Ναραγιάνα έχει επίσης συμβάλει στο θέμα των κυκλικών τετραπλάσιων. Ο Ναραγιάνα πιστώνεται επίσης με την ανάπτυξη μιας μεθόδου για τη συστηματική παραγωγή όλων των μεταλλαγών μιας δεδομένης ακολουθίας.

Οι αγελάδες του Ναραγιάνα είναι μια ολόκληρη ακολουθία που δημιουργείται από την θεώρηση μιας αγελάδας, η οποία αρχίζει να έχει ένα μωρό το χρόνο, αρχίζοντας από το τέταρτο έτος της ζωής της, και όλα τα παιδιά της κάνουν το ίδιο. Ένα παράδειγμα είναι αυτό: : 1, 1, 1, 2, 3, 4, 6, 9, 13, 19, …

## Παραπομπές

Κατηγορία:Ινδοί μαθηματικοί
Κατάλογος Ινδών μαθηματικών

[μικρογραφία|274x274εσ|Ο πιο εορτασμένος Ινδός μαθηματικός, ο [Σρινιβάσα Ραμανούτζαν]]
[μικρογραφία|283x283εσ|Ο Ινδός μαθηματικός [Κομαραβόλου Τσαντρασεχάρ στη Βιέννη, 1987]]
Η χρονολογία των Ινδών μαθηματικών εκτείνεται από τον Πολιτισμό της Κοιλάδας του Ινδού και των Βέντα μέχρι τη Σύγχρονη Ινδία.

Οι Ινδοί μαθηματικοί έχουν κάνει μια σειρά από συνεισφορές στα μαθηματικά που έχουν επηρεάσει σημαντικά τους επιστήμονες και μαθηματικούς στη σύγχρονη εποχή. Αυτές περιλαμβάνουν τις αριθμητικές σημειώσεις με βάση την αξία, τη χρήση του χάρακα, την έννοια του μηδενός και κυρίως τους ινδοαραβικούς αριθμούς που χρησιμοποιούνται σήμερα και πιθανόν θα συνεχίσουν έτσι στο μέλλον.

## Αρχαίοι

* Μπαουνταγιάνα (άκμασε γύρω στο 800 π.Χ.)
* Μανάβα (γύρω στο 750 π.Χ. - 650 π.Χ.)
* Κατιαγιάνα (άκμασε γύρω στο 300 π.Χ.)
* Πινγκάλα (πιθανώς γύρω στο 500 π.Χ.)
* Πάνινι

## Κλασσικοί
Μαθηματικοί από την Μεταβεδική Σανσκριτική έως την περίοδο Πάλα (5ος αιώνας π.Χ. έως 11ος αιώνας μ.Χ.).

## Μεσαιωνική περίοδος (1200–1800)

## Γεννήθηκαν τον 19ο αιώνα

## Γεννήθηκαν τον 20ο αιώνα

## Παραπομπές


## Εξωτερικοί σύνδεσμοι

* Διάσημοι Ινδοί μαθηματικοί

Κατηγορία:Ινδοί μαθηματικοί
Τηλεόραση στην Τουρκική Δημοκρατία της Βόρειας Κύπρου

Η τηλεόραση στο κατεχόμενο τμήμα της Κυπριακής Δημοκρατίας αποτελείται από δεκαεφτά κανάλια (πέντε δημόσια και δώδεκα ιδιωτικά, εκ των οποίων τα δύο έχουν την έδρα και τις εκπομπές τους στην Τουρκία). Αυτά είναι:

## Δημόσιοι Τηλεοπτικοί Σταθμοί

## Ιδιωτικοί Τηλεοπτικοί Σταθμοί

Η BRT είναι ο "δημόσιος ραδιοτηλεοπτικός φορέας" (διεθνώς παράνομος στην πραγματικότητα) της Τουρκικής Δημοκρατίας της Βόρειας Κύπρου. Ξεκίνησε ραδιοφωνικά στις 25 Δεκεμβρίου 1963 και τηλεοπτικά στις 19 Ιουλίου 1976. Τα περισσότερα "κανάλια" στην Βόρεια Κύπρο μεταδίδονται και μέσω δορυφόρου από τον τουρκικό πάροχο Türksat.

## Δείτε επίσης
* Τηλεόραση στην Κύπρο

## Παραπομπές
Κατάλογος διπλωματικών αποστολών της Τουρκικής Δημοκρατίας της Βόρειας Κύπρου

δεξιά|μικρογραφία|450x450εσ|Χάρτης διπλωματικών αποστολών της Τουρκικής Δημοκρατίας της Βόρειας Κύπρου (ΤΔΒΚ) ανά τον κόσμο:
Αυτός είναι ένας **κατάλογος διπλωματικών αποστολών της Βόρειας Κύπρου**. Η Τουρκική Δημοκρατία της Βόρειας Κύπρου (ΤΔΒΚ) αναγνωρίζεται μόνο από τη Τουρκία, και συνεπώς έχει μόνο μια πρεσβεία με ντε γιούρε αναγνώριση, μαζί με έξι προξενεία. Ωστόσο αυτό δεν έχει αποτρέψει τις αρχές της ΤΔΒΚ από το να ανοίξουν αντιπροσωπευτικά γραφεία αλλού. Νομικά τα δύο αντιπροσωπευτικά γραφεία στις Ηνωμένες Πολιτείες έχουν καθεστώς εμπορικών οντοτήτων και το προσωπικό δεν έχει διπλωματικές βίζες.

## Αμερική

* 
** Ουάσινγκτον (Αντιπροσωπευτικό Γραφείο)

## Ασία

* 
** Μπακού (Αντιπροσωπευτικό Γραφείο)
* 
** Μανάμα (Αντιπροσωπευτικό Γραφείο)
* 
** Πόλη του Κουβέιτ (Αντιπροσωπευτικό Γραφείο)
* 
** Μπισκέκ (Γραφείο Οικονομίας και Τουρισμού)
* 
** Ισλαμαμπάντ (Αντιπροσωπευτικό Γραφείο)
* 
** Μουσκάτ (Αντιπροσωπευτικό Γραφείο)
* 
** Ντόχα (Αντιπροσωπευτικό Γραφείο)
* 
** Άμπου Ντάμπι (Αντιπροσωπευτικό Γραφείο)

## Ευρώπη
[μικρογραφία| Γενικό Προξενείο της Τουρκικής Δημοκρατίας της Βόρειας Κύπρου στην [Κωνσταντινούπολη της Τουρκίας]]
[δεξιά|μικρογραφία| Αντιπροσωπευτικό Γραφείο της Τουρκικής Δημοκρατίας της Βόρειας Κύπρου στο [Λονδίνο του Ηνωμένου Βασιλείου]]

* 
** Βρυξέλλες (Αντιπροσωπευτικό Γραφείο)
* 
** Ελσίνκι (Αντιπροσωπευτικό Γραφείο)
* 
** Στρασβούργο (Αντιπροσωπευτικό Γραφείο)
* 
** Βερολίνο (Αντιπροσωπευτικό Γραφείο)
* 
** Βουδαπέστη (Αντιπροσωπευτικό Γραφείο)
* 
** Ρώμη (Αντιπροσωπευτικό Γραφείο)
* 
** Στοκχόλμη (Αντιπροσωπευτικό Γραφείο)
* 
** Γενεύη (Αντιπροσωπευτικό Γραφείο)
* 
** Άγκυρα (Πρεσβεία)
** Αττάλεια (Γενικό Προξενείο)
** Γκαζιαντέπ (Γενικό Προξενείο)
** Κωνσταντινούπολη (Γενικό Προξενείο)
** Σμύρνη (Γενικό Προξενείο)
** Μερσίνη (Γενικό Προξενείο)
** Τραπεζούντα (Γενικό Προξενείο)
* 
** Λονδίνο (Αντιπροσωπευτικό Γραφείο)

## Πολυεθνικοί οργανισμοί

* Νέα Υόρκη (Γραφείο της ΤΔΒΚ για τα Ηνωμένα Έθνη)

## Δείτε επίσης

* Διμερείες σχέσεις της Βόρειας Κύπρου
* Κατάλογος διπλωματικών αποστολών της Βόρειας Κύπρου

## Παραπομπές


## Εξωτερικοί σύνδεσμοι

* Ministry of Foreign Affairs of the Turkish Republic of Northern Cyprus (English and Turkish)

Κατηγορία:Διπλωματία στη Τουρκική Δημοκρατία της Βόρειας Κύπρου
Σοβιέτ των Εθνοτήτων (Ρωσική ΣΟΣΔ)

Το **Σοβιέτ των Εθνοτήτων** () ήταν ένας από τους δύο θαλάμους του Ανώτατου Σοβιέτ της Ρωσικής ΣΟΣΔ (Ρωσική Ομοσπονδία). Το 1990-1993 απαρτιζόταν από 126 αντιπροσώπους. Το Σοβιέτ της Δημοκρατίας ιδρύθηκε το 1989 ως ένας από τους θαλάμους του πρώην μονόκεντρου Ανώτατου Σοβιέτ και εξελέγη το 1990.

Το Σοβιέτ των Εθνοτήτων εκλεγόταν από και από αναμεταξύ του Συνεδρίου των Λαϊκών Αντιπροσώπων της Ρωσικής Ομοσπονδίας με βάση τα εξής:

* τρεις αντιπρόσωποι από κάθε δημοκρατία
* ένας αντιπρόσωπος από κάθε αυτόνομη περιφέρεια
* ένας αντιπρόσωπος από κάθε αυτόνομη επαρχία
* 63 αντιπρόσωποι από κράι, περιφέρειες και ομοσπονδιακές πόλεις της Ρωσίας.

Την 1η Νοεμβρίου 1991 το Κογκρέσο ψήφισε την ακόλουθη προσθήκη στο Σύνταγμα:Αυτό είχε σκοπό να κάνει τους θαλάμους να έχουν ίσο μεγέθους, επειδή δεν υπάρχουν αρκετοί βουλευτές από τις εθνικές επαρχίες.

Στις 21 Σεπτεμβρίου 1993, το Σοβιέτ των Εθνοτήτων καταργήθηκε από τον Πρόεδρο της Ρωσίας, μαζί με το Ανώτατο Σοβιέτ και το Κογκρέσο των Αντιπροσώπων του Λαού. Αυτό έλαβε πραγματική ισχύ μετά την ένοπλη πολιορκία του κοινοβουλίου.

## Πρόεδρος

## Δείτε επίσης
* Σοβιέτ των Εθνοτήτων του Ανωτάτου Σοβιέτ της Σοβιετικής Ένωσης

Κατηγορία:Ομοσπονδισμός στη Ρωσία
Κατηγορία:Ιστορικά νομοθετικά σώματα
Υδραγωγείο των Σκοπίων

Το **Υδραγωγείο των Σκοπίων** () είναι πρώην βυζαντινό ή οθωμανικό υδραγωγείο, ευρισκόμενο σε απόσταση 2 χλμ. βορειοδυτικά του κέντρου της πόλεως των Σκοπίων, πρωτεύουσας της Βόρειας Μακεδονίας. Αποτελεί ένα εκ των τριών, συνολικά, υδραγωγείων τα οποία αριθμούσε η περιοχή της Γιουγκοσλαβίας, καθώς και το μοναδικό στη Μακεδονία. Η ακριβής ημερομηνία ανέγερσής του είναι άγνωστη, ενώ είναι πιθανό να ανεγέρθηκε από τους Ρωμαίους ή τους Βυζαντινούς, ωστόσο θεωρείται πιθανότερο να ανεγέρθηκε κατά τη διάρκεια του 16ου αιώνα.

## Διαδρομή
thumb|left|Πανοραμική άποψη του υδραγωγείου σε οθωμανική καρτ ποστάλ.
Το υδραγωγείο μετέφερε τα νερά πηγής της Σκόπσκα Τσρνα Γκόρα, ορεινό όγκο ο οποίος ευρίσκεται βορειοδυτικά της πόλεως, προς το Φρούριο των Σκοπίων. Διασχίζει την κοιλάδα της Σέραβα, μικρού ποταμού, ενώ, επίσης, διασχίζει υψομετρική διαφορά της τάξεως των 300 μέτρων. Η χρησιμοποιούμενη πηγή ευρισκόταν στο Μπάνιανε, χωριό ευρισκόμενο σε υψόμετρο 480 μέτρων, καθώς και σε απόσταση, περίπου, 10 χιλιομέτρων από τα Σκόπια. Οι Οθωμανοί το χρησιμοποιούσαν για την παροχή νερού στα χαμάμ του Παλαιού Παζαριού των Σκοπίων.

## Αρχιτεκτονική
Τα κατάλοιπα του υδραγωγείου αποτελούνται από 50 ενιαίες καμάρες, με ιδιαίτερα ανοιχτή στροφή, με τοιχοποιία αποτελούμενη κυρίως από πλατιούς πλίνθους και κονίαμα, καθώς και κροκάλη επί της εξωτερικής επιφάνειάς της, με εναλλαγές με διαζώματα αποτελούμενα από πλίνθους. Ορισμένοι αρχαιολόγοι εκτιμούν πως το υδραγωγείου είχε, αρχικώς, συνολικά 200 καμάρες.

## Ανάπτυξη και διατήρηση
Το μνημείο είναι φθαρμένο και διαβρωμένο από το πέρασμα του χρόνου, ενώ, επίσης, είναι απομονωμένο από την πόλη καθώς ευρίσκεται μεταξύ του Αυτοκινητοδρόμου M3 και του στρατοπέδου Ίλιντεν, το οποίο αποτελεί ιδιοκτησία των Ενόπλων Δυνάμεων της Βόρειας Μακεδονίας. Ταυτόχρονα, δεν είναι ιδιαίτερα γνωστό στους κατοίκους των Σκοπίων, ενώ, παράλληλα, δεν αποτελεί σημαντικό αξιοθέατο. Ωστόσο, υπάρχει πληθώρα σχεδίων με στόχο την αναστήλωση του μνημείου και την εκ νέου αξιοποίηση της συγκεκριμένης περιοχής, όπως μέσω της μετατροπής των στρατιωτικών εκτάσεων σε κατοικημένη συνοικία, με ταυτόχρονη ανάδειξη της κοιλάδας της Σέραβα.

## Δείτε επίσης

* Σκόπια
* Σκούποι

## Παραπομπές


Κατηγορία:Αρχαιολογικοί τόποι στη Βόρεια Μακεδονία
Κατηγορία:Υδραγωγεία στη Βόρεια Μακεδονία
Κατηγορία:Κτίρια και κατασκευές στα Σκόπια
Κατηγορία:Ρωμαϊκά υδραγωγεία εκτός Ρώμης
Κατηγορία:Ρωμαϊκή αρχιτεκτονική
Κεντρική Εκλογική Επιτροπή της Ρωσικής Ομοσπονδίας

μικρογραφία|150x150εσ|Έμβλημα της Κεντρικής Εκλογικής Επιτροπής
μικρογραφία|Πρώην λογότυπο της Κεντρικής Εκλογικής Επιτροπής
Η **Κεντρική Εκλογική Επιτροπή της Ρωσικής Ομοσπονδίας** () είναι το ανώτερο εξουσιακό σώμα υπεύθυνο για τη διεξαγωγή των ομοσπονδιακών εκλογών και την επίβλεψη των τοπικών εκλογών στη Ρωσική Ομοσπονδία. Ιδρύθηκε το Σεπτέμβριο του 1993 και αποτελείται από 15 μέλη. Ο Πρόεδρος της Ρωσίας, η Κρατική Δούμα και το Συμβούλιο της Ομοσπονδίας της Ρωσίας διορίζουν από πέντε μέλη. Με τη σειρά τους, αυτά τα μέλη εκλέγουν τον Πρόεδρο, τον αντιπρόεδρο και τον Γραμματέα. Η Επιτροπή βρίσκεται στην εξουσία για μια θητεία τεσσάρων ετών.

Στις 30 Ιανουαρίου 2007, ο Πρόεδρος της Ρωσίας πέρασε μια τροποποίηση στη ρωσική εκλογική νομοθεσία, η οποία θα επιτρέψει στους ανθρώπους χωρίς νομική τριτοβάθμια εκπαίδευση να γίνουν μέλη της Κεντρικής Εκλογικής Επιτροπής.

## Διεθνής Συνεργασία
Η ΚΕΕ της Ρωσίας είναι μέλος του Συλλόγου Εκλογικών Αξιωματούχων Κεντρικής και Ανατολικής Ευρώπης.

## Πρόεδροι

## Μέλη
Η σύνθεση της Κεντρικής Εκλογικής Επιτροπής τον Αύγουστο του 2018 ήταν η εξής:

## Γκαλερί

Αρχείο:Vybori2008 plakat.JPG|Αφίσα για την καμπάνια της Κεντρικής Εκλογικής Επιτροπής για τις Προεδρικές Εκλογές του 2018


## Δείτε επίσης
* Ινστιτούτο για την Ανάπτυξη των Εκλογικών Συστημάτων

## Παραπομπές


## Εξωτερικοί σύνδεσμοι

* (Αγγλικά) Central Election Commission of the Russian Federation website
* (Ρωσικά) Central Election Commission of the Russian Federation website 

Κατηγορία:Εκλογές στη Ρωσία
Έλλα Παμφίλοβα

Η **Έλλα Αλεξάντροβνα Παμφίλοβα** (ρωσ. *Элла Александровна Памфилова*, γενν. 12 Σεπτεμβρίου 1953, Αλμαλίκ) είναι Ρωσίδα πολιτικός, πρώην βουλευτής της Κρατικής Δούμας, υποψήφια για πρόεδρος το 2000 και πρώην πρόεδρος (2004 - 2010) του Συμβουλίου του Ιδρύματος της Κοινωνίας των Πολιτών Ίδρυμα και των Ανθρωπίνων Δικαιωμάτων της Ρωσικής Ομοσπονδίας. Στις 18 Μαρτίου 2014, έγινε Ρώσος Επίτροπος για τα Ανθρώπινα Δικαιώματα διαδέχοντας τον Βλαντιμίρ Λούχιν. Στις 28 Μαρτίου του 2016 πρόεδρος της Κεντρικής Εκλογικής Επιτροπής της Ρωσίας.

## Βιογραφία
Η Παμφίλοβα ξεκίνησε την καριέρα της στο κεντρικό εργοστάσιο μηχανικών και επισκευής στη Μόσχα ως μηχανικός. Επίσης, ήταν η πρώτη γυναίκα επικεφαλής στη κρατική εταιρεία ζωοτροφών "Μπέλκα", την οποία επέβλεψε από το 1984 έως το 1986. Αργότερα έγινε Λαϊκός Αντιπρόσωπος της ΕΣΣΔ και μέλος του Ανωτάτου Σοβιέτ της ΕΣΣΔ.

Κατά την περίοδο από το 1991 μέχρι το 1994, οδήγησε το Υπουργείο Κοινωνικής Φροντίδας υπό την προεδρία του Προέδρου Μπόρις Γιέλτσιν. Μεταξύ του 1994 και του 1999, η Παμφίλοβα εξελέγη τρεις φορές ως βουλευτής της ρωσικής Δούμας.

Το 2000 ήταν η πρώτη γυναίκα υποψήφιος σε Ρωσικές προεδρικές εκλογές. Ωστόσο, αντιμετώπισε σκληρό ανταγωνισμό από τον ηγέτη του Γιάμπλοκο Γκριγκόρι Γιαβλίνσκι για τη φιλελεύθερη ψηφοφορία, και το μερίδιο της στη ψηφοφορία ήταν πολύ χαμηλή.

Από το 2004 είναι επικεφαλής της Επιτροπής Ανθρωπίνων Δικαιωμάτων του Βλαντιμίρ Πούτιν.

Στην συνεδρία της Κρατικής Δούμας στις 7 Οκτωβρίου 2009, ένας βουλευτής της Ενωμένης Ρωσίας, ο Ρόμπερτ Σλέγκελ, πρότεινε την καθαίρεση της Παμφίλοβα από τον Πρόεδρο στην Επιτροπή Ανθρωπίνων Δικαιωμάτων υποστηρίζοντας τα δικαιώματα του Αλεξάντρ Ποντραμπίνεκ. Το οργανισμός, με επικεφαλής την Παμφίλοβα, κάλεσε τις διαμαρτυρίες ως "εκστρατεία διώξεων που διοργανώθηκε από τους ανεύθυνους τυχοδιώκτες από το Νάσι" και είπε ότι οι ακτιβιστές παρουσίαζαν ανοιχτά σημάδια εξτρεμισμού.

## Παραπομπές


## Εξωτερικοί σύνδεσμοι
* Website of the Council on Civil Society Institutions and Human Rights
* Website of the Civil G8

Κατηγορία:Σοβιετικοί πολιτικοί
Κατηγορία:Ρωσίδες πολιτικοί
Κανάλι της Μοζαμβίκης

μικρογραφία|Έκταση του Καναλιού της Μοζαμβίκης
Το **Κανάλι της Μοζαμβίκης** (, μαλαγασικά: Lakandranon'i Mozambika, ) είναι βραχίονας του Ινδικού Ωκεανού που βρίσκεται μεταξύ της Μαδαγασκάρης και της Μοζαμβίκης, δύο χωρών στη ΝΑ Αφρική. Το κανάλι έχει πλάτος 1600 χιλιόμετρα μακρά και η απόσταση μεταξύ των δύο πλευρών είναι 419 χιλιόμετρα στο στενότερο σημείο του, και το βάθος του φτάνει τα 3.292 μέτρα περίπου 230 χιλιόμετρα από τις ακτές της Μοζαμβίκης. Ένα θερμό ρεύμα, το Ρεύμα Μοζαμβίκης, ρέει με νότια κατεύθυνση προς το κανάλι, που οδηγεί στο ρεύμα Αγκούλιας ανοικτά της ανατολικής ακτής της Νότιας Αφρικής.
Το Κανάλι της Μοζαμβίκης ήταν χώρος συγκρούσεων του Β΄ Παγκοσμίου Πολέμου κατά τη διάρκεια της Μάχης της Μαδαγασκάρης.

## Έκταση
Ο Διεθνής Υδρογραφικός Οργανισμός (ΔΥΟ) καθορίζει τα όρια του Καναλιού της Μοζαμβίκης, ως εξής:

::*Στον Βορρά. *Μια γραμμή από τις εκβολές του Ποταμού Ροβούμα () στο Ρας Χαμπού, το Βόρειο σημείο της Μεγάλης Κομόρας στις Βόρειες Νήσους Κομόρες, στο Καπ Ντ'Αμπρ, το Βόρειο άκρο της Μαδαγασκάρης ().
:: *Στα Ανατολικά. * Η Δυτική ακτή της Μαδαγασκάρης.
::*Στα Νότια. * Μια γραμμή του ακρωτηρίου Σαιντ-Μαρί, το Νότιο άκρο της Μαδαγασκάρης μέχρι το Πόντο ντο Ούρο στην ηπειρωτική χώρα ().
:: *Στα Δυτικά του. * Η ηπειρωτική χώρα της Νότιας Αφρικής.
Παρά το γεγονός ότι ορίζεται ως Νοτιοαφρικάνικη ακτή από τον ΔΥΟ, το δυτικό όριο του καναλιού ορίζεται πιο σωστά ως ακτή της Νότιας Αφρικής, ή πιο συγκεκριμένα της Μοζαμβίκης.

## Νησιά του καναλιού

### Κομόρες
* Μεγάλη Κομόρα
* Μοελί
* Ανζουάν
### Γαλλία
* Περιοχές της Γαλλίας: Μαγιότ (διεκδικούμενη από της Κομόρες)
* Γαλλικά Νότια και Ανταρκτικά Εδάφη, περιοχή Διάσπαρτων Νησιών Ινδικού Ωκεανού:
** Μπανκ ντι Γκέηζερ (διεκδικούμενη από τη Μαδαγασκάρη και τις Κομόρες)
** Νήσος Χουάν ντε Νόβα (διεκδικούμενη από τη Μαδαγασκάρη)
** Νήσος Ευρώπη (διεκδικούμενη από τη Μαδαγασκάρη)
** Ύφαλος Ινδίας (διεκδικούμενη από τη Μαδαγασκάρη)
### Μοζαμβίκη
* Αρχιπέλαγη Πριμέιρας και Σεγκούντας.

## Παραπομπές


## Εξωτερικοί σύνδεσμοι

* Japanese Submarines at Madagascar and the Mozambique Channel 

Κατηγορία:Κανάλια του Ινδικού Ωκεανού
Κατηγορία:Διεθνείς πορθμοί

Κατηγορία:Πορθμοί της Αφρικής
Μοχάμεντ Αμπντουλουαχάμπ

Ο **Μοχάμεντ Αμπντουλουαχάμπ** (επίσης γράφεται **Αμπντουλοϊχάμπι**) (γεννήθηκε στις 31 Δεκεμβρίου 1959) ήταν πρόεδρος στο αυτόνομο νησί της Μεγάλης Κομόρας στις Κομόρες από τις 30 Ιουνίου 2007 ως τις 23 Μαΐου 2009 και στη συνέχεια κυβερνήτης από τις 23 Μαΐου 2009 ως τις 22 Μαΐου 2011.

Δικηγόρος και βετεράνος πολιτικός, κατείχε διάφορες θέσεις σε προηγούμενες κυβερνήσεις, συμπεριλαμβανομένων τουυπουργού Εσωτερικών (Οκτώβριος 1994-Απρίλιος 1995), υπουργός Εξωτερικών (Απρίλιος–Σεπτέμβριος 1995), υπουργός Δικαιοσύνης (Μάιος–Αύγουστος 1996).

## Παραπομπές


Κατηγορία:Κομορανοί πολιτικοί
Δυτική Γερμανική Ποδοσφαιρική Ένωση

Η **Δυτική Γερμανική Ποδοσφαιρική Ένωση** (γερμανικά: *Westdeutscher Fußballverband*, WDFV) είναι περιφερειακό διοικητικό όργανο όσον αφορά το άθλημα του ποδοσφαίρου στη Γερμανία. Η έδρα της βρίσκεται στο Ντούισμπουργκ. H WDFV αποτελεί ένα από τα 5 περιφερειακά μέλη της Γερμανικής Ποδοσφαιρικής Ομοσπονδίας.

## Ιστορία
Ο οργανισμός ιδρύθηκε το 1898 ως *Ένωση Αγώνων Ρήνου* (Rheinischer Spiel-Verband), μετά από αρκετές συγχωνεύσεις με άλλες τοπικές ποδοσφαιρικές ενώσεις στη Δυτική Γερμανία. Το 2002, συγχωνεύθηκε με την Αθλητική Ένωση Βόρειου Ρήνου (Leichtathletik-Verband Nordrhein) παίρνοντας την ονομασία *Αθλητική και Ποδοσφαιρική Ένωση Βόρειου Ρήνου* (Westdeutschen Fußball- und Leichtathletikverband) μέχρι τον Αύγουστο του 2016, όταν πήρε την ονομασία *Δυτική Γερμανική Ποδοσφαιρική Ένωση* (Westdeutscher Fußballverband), έπειτα από το διαχωρισμό των δύο ενώσεων.

## Υπαγόμενες ενώσεις
Στην περιφερειακή ένωση υπάγονται οι εξής ενώσεις κρατιδίων:

* Ποδοσφαιρική Ένωση Μέσου Ρήνου
* Ποδοσφαιρική Ένωση Κάτω Ρήνου
* Ποδοσφαιρική και Αθλητική Ένωση Βεστφαλίας

## Παραπομπές


## Eξωτερικοί σύνδεσμοι

* 

Κατηγορία:Ποδόσφαιρο στη Γερμανία
Ποδοσφαιρική Ομοσπονδία Μπόουσλαν

Η **Ποδοσφαιρική Ομοσπονδία Μπόουσλαν** (σουηδικά: *Bohusläns Fotbollförbund*, Bohusläns FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Μπόουσλαν και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε το 1917 και σήμερα έχει 70 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στη Χέναν και ο πρόεδρός της είναι ο Τόμι Πέτερσον.

## Διοργανώσεις πρωταθλήματος
Η Ομοσπονδία είναι υπεύθυνη για την διεξαγωγή των ομίλων των ακόλουθων κατηγοριών:

## Eξωτερικοί σύνδεσμοι
* 

Μπόουσλαν
ΦΚ Στούμπρας

Η **ΦΚ Στούμπρας** είναι λιθουανική ποδοσφαιρική ομάδα με έδρα την πόλη Κάουνας. Συμμετέχει στο Πρωτάθλημα ποδοσφαίρου Λιθουανίας. Ιδρύθηκε το 2013. Χρώματα της ομάδας είναι το μπλε και το λευκό. Έδρα της ομάδας είναι το Ντάριους και Γκιρένας Στάτιουμ.

## Τίτλοι-διακρίσεις
***[[Κύπελλο Λιθουανίας (ποδόσφαιρο ανδρών)|Κύπελλο Λιθουανίας]]**
****Κυπελλούχος  (1):** 2017

## Πηγές
*

## Εξωτερικοί σύνδεσμοι
*

Κατηγορία:Ποδοσφαιρικές ομάδες Λιθουανίας
Κατηγορία:Ιδρύσεις ποδοσφαιρικών ομάδων το 2013
Άντριους Γκούντζιους

Ο **Άντριους Γκούντζιους** (Λιθουανικά: *Andrius Gudžius*, γεννήθηκε 14 Φεβρουαρίου 1991) είναι Λιθουανός δισκοβόλος.

## Μετάλλια και διακρίσεις

### Ατομικό ρεκόρ
Ο Άντριους Γκούντζιους έχει ατομικό ρεκόρ 69.59μ στη δισκοβολία που κατέρριψε στη Στοκχόλμη τον Ιούνιο του 2018.

### Ολυμπιακοί Αγώνες
Στους Ολυμπιακούς Αγώνες 2016 κατέκτησε τη 12η θέση στο αγώνισμα της δισκοβολίας με επίδοση 60.66 μ.

### Παγκόσμιο Πρωτάθλημα
Το 2015 στο Παγκόσμιο Πρωτάθλημα του Πεκίνου κατέκτησε την 14η θέση στα προκριματικά, χωρίς να προκριθεί στον τελικό.

Στο Παγκόσμιο Πρωτάθλημα Στίβου 2017 στο Λονδίνο, ο Άντριους έκανε την υπέρβαση και ανέβηκε στο ψηλότερο σκαλί του βάθρου, με επίδοση 69.21 μ.

[εναλλ.=|αριστερά|μικρογραφία|Ο Γκούντζιους στο [Παγκόσμιο Πρωτάθλημα Στίβου 2017 στο Λονδίνο.]]

### Ευρωπαϊκό Πρωτάθλημα
Στο Ευρωπαϊκό Πρωτάθλημα Στίβου 2018 που διεξήχθη στο Βερολίνο, ο Γκούντζιους κατέλαβε την 1η θέση στον τελικό της δισκοβολίας με επίδοση 68.46 μ.

## Παραπομπές


Γκουντζιους
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Γκούντζιους
Κατηγορία:Πρωταθλητές Ευρώπης στον στίβο 
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024